**AB „VILNIAUS BALDAI“**

Pramonės g. 23, Guopstų k., LT-21148 Trakų r. Įmonės kodas:121922783, PVM kodas LT219227811

**KONKURSO SĄLYGOS**

**ŠILUMOGRĄŽOS ĮRANGOS IR SUSPAUSTO ORO KOMPRESORIŲ (RANGOS) DARBŲ PIRKIMUI**

**TURINYS**

[1. BENDROSIOS NUOSTATOS 2](#_Toc191465096)

[2. PIRKIMO OBJEKTAS 2](#_Toc191465097)

[3. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI 3](#_Toc191465098)

[4. PASIŪLYMŲ RENGIMAS, PATEIKIMAS, KEITIMAS 4](#_Toc191465099)

[5. KONKURSO SĄLYGŲ PAAIŠKINIMAS IR PATIKSLINIMAS 5](#_Toc191465100)

[6. PASIŪLYMŲ NAGRINĖJIMAS IR VERTINIMAS 5](#_Toc191465101)

[7. PASIŪLYMŲ ATMETIMO PRIEŽASTYS 6](#_Toc191465102)

[8. DERYBOS 7](#_Toc191465103)

[9. SPRENDIMAS DĖL LAIMĖTOJO NUSTATYMO 8](#_Toc191465104)

[10. PRETENZIJŲ NAGRINĖJIMO TVARKA 8](#_Toc191465105)

[11. PIRKIMO SUTARTIES SĄLYGOS 8](#_Toc191465106)

[12. BAIGIAMOSIOS NUOSTATOS 10](#_Toc191465107)

[13. PRIEDAI 10](#_Toc191465108)

# BENDROSIOS NUOSTATOS

* 1. AB „Vilniaus baldai“ (toliau vadinama – Pirkėjas) įgyvendindama 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės, Nr. 02‑001‑06‑11‑01 „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ poveiklės „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ numato įsigyti kompresorius ir jų šilumogražos įrenginių įrengimo (rangos) darbus.
  2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo patvirtinimo“ (toliau – tvarkos aprašas), Lietuvos Respublikos civiliniu kodeksu (toliau – civilinis kodeksas), kitais teisės aktais bei konkurso sąlygomis (toliau – konkurso sąlygos).
  3. Pirkimą iš dalies finansuoja APVA, kuri vadovaudamasi Lietuvos Respublikos aplinkos ministro 2022 m. liepos 12 d. įsakymu Nr. D1-227, kuriuo patvirtinta aplinkos apsaugos ir klimato kaitos valdymo plėtros programos priemonės „Stiprinti neigiamo poveikio aplinkai prevenciją ir valdymą“ aprašu.
  4. Skelbimas apie pirkimą paskelbtas 2025 02 20 Lietuvos Respublikos aplinkos ministerijos aplinkos projektų valdymo agentūros (toliau – APVA) internetiniame puslapyje [www.apva.lt](http://www.apva.lt) skiltyje „skelbimai“.
  5. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
  6. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, Pirkėjas pasilieka teisę pakartotinį pirkimą vykdyti Taisyklių 31 punkte nustatyta tvarka.
  7. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: paulius.rudokas@vilniausbaldai.lt.
  8. Pirkimo dokumentuose pateiktos nuorodos į standartus, prekių ženklus ir (ar) technologijas yra tik rekomendacinio pobūdžio. Standartai, prekės ženklai ir (ar) technologijos gali būti pakeisti lygiaverčiais.

# PIRKIMO OBJEKTAS

* 1. Perkami suspausto oro kompresoriai ir kompresorių šilumogražos įranga bei įrengimo darbai, kurių specifikacijos nustatytos 1 priede „techninės specifikacijos“.
  2. Vykdomas žaliasis pirkimas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (žr. aktualią redakciją) 1) 4.3. punktu: nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką).
  3. Šis pirkimas į dalis neskirstomas, todėl pasiūlymas turi būti pateiktas visam nurodytam įrangos, montavimo darbų kiekiui.
  4. Tiekėjas visus rangos darbus, įskaitant ir šilumogražos sistemos paleidimą-derinimą privalo atlikti ne vėliau nei iki 2025 m. liepos mėn 15d. Darbus galima baigti anksčiau numatyto termino, nemažinant atliktų darbų kokybės. Darbų neatlikimas per nurodytą darbų atlikimo terminą laikomas esminiu sutarties pažeidimu. Atlikus visus rangos darbus, po jų užbaigimo tiekėjas 12 mėnesių privalo atlikti garantinį aptarnavimą. Garantinio aptarnavimo laikotarpis negali būti trumpinamas ir užbaigtas anksčiau nei per 12 mėnesių.
  5. Įrangos pristatymo bei darbų atlikimo vieta – Pramonės g. 23, Guopstų k., LT-21148 Trakų r.
  6. Siekiant nustatyti darbų apimtis, savo galimybes, riziką, potencialias išlaidas bei išsiaiškinti kitas aplinkybes, svarbias ruošiant pasiūlymą, dalyviui rekomenduojama atvykti ir apžiūrėti kompresorių ir šilumogražos įrenginių montavimo vietą (toliau – Objektas). Objekto apžiūra vyks dalyvaujant Pirkėjo įgaliotiems atstovams. Apžiūros gali įvykti ne vėliau kaip likus 4 kalendorinėms dienoms iki pasiūlymų pateikimo termino pabaigos. Dalyviai, norintys susipažinti su Objektu, turi el. paštu Pirkėjo atsakingam asmeniui (žr. 1.7. p.), pateikti prašymą, nurodydami pageidaujamą susitikti laiką. Pirkėjas turi teisę su dalyviu susiderinti kitą, nei jo prašyme nurodytą, susitikimų laiką.

# TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI

* 1. Pašalinimo pagrindų nebuvimą patvirtinantys reikalavimai:

|  |  |  |
| --- | --- | --- |
| **Eil. Nr.** | **Pašalinimo pagrindai** | **Pašalinimo pagrindų nebuvimą įrodantys dokumentai** |
| 3.1.1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus. | Informatikos ir ryšių departamento prie Lietuvos Respublikos vidaus reikalų ministerijos išduota pažyma arba valstybės įmonės Registrų centro Lietuvos Respublikos Vyriausybės nustatyta tvarka išduota pažyma, patvirtinanti jungtinius kompetentingų institucijų tvarkomus duomenis, arba jiems tolygus užsienio šalies, kurioje registruotas dalyvis, ar šalies, iš kurios jis atvyko, kompetentingos teismo ar viešojo administravimo institucijos išduotas dokumentas, liudijantis, kad nėra nurodytų pažeidimų arba tiekėjo deklaracija (konkurso sąlygų 3 priedas). Pateikiami dokumentai turi būti išduoti ne anksčiau kaip 120 dienų iki pasiūlymų pateikimo termino pabaigos (dokumentuose pateikti duomenys turi būti aktualūs ne vėlesnei datai, kaip 120 dienų iki pasiūlymų pateikimo termino pabaigos). Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. |

**\* Pastabos:**

* + 1. dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).
  1. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti nustatytus reikalavimus ir pateikti nurodytus dokumentus. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
  2. Pirkėjas nereikalauja, kad tiekėjas ir ūkio subjektai, kurių pajėgumais remiamasi siekiant įrodyti savo atitikimą kvalifikacijos reikalavimams, prisiimtų solidarią atsakomybę už pirkimo sutarties įvykdymą.
  3. Pirkėjas nereikalauja, kad tiekėjas ir ūkio subjektai, kurių pajėgumais remiamasi siekiant įrodyti savo atitikimą kvalifikacijos reikalavimams, prisiimtų solidarią atsakomybę už pirkimo sutarties įvykdymą.
  4. Dalyvio pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Pirkėjas gali įrodyti bet kokiomis teisėtomis priemonėmis.

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
  2. Tiekėjas pasiūlymą privalo pateikti pagal konkurso sąlygų 2 priede pateiktą pasiūlymo formą.
  3. Pasiūlymas turi būti pateiktas atsiuntus jį el.paštu: paulius.rudokas@vilniausbaldai.lt, iki 2025 kovo 12d 9:00 val (Lietuvos Respublikos laiku). Vėliau gauti pasiūlymai nebus priimami ir vertinami.
  4. Pasiūlymas turi būti pasirašytas tiekėjo arba jo įgalioto asmens saugiu elektroniniu parašu.
  5. Tiekėjo pasiūlymas bei kita korespondencija pateikiama lietuvių kalba, išskyrus techninėje specifikacijoje nurodytus dokumentus.
  6. Pasiūlymą sudaro tiekėjo pateiktų dokumentų visuma:
     1. užpildyta pasiūlymo forma, parengta pagal šių pirkimo konkurso sąlygų 2 priedą;
     2. užpildyta dalyvio deklaracija parengta pagal šių konkurso sąlygų 4 priedą;
     3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
     4. Kita konkurso sąlygose prašoma informacija ir (ar) dokumentai.
  7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
  8. Tiekėjas, pateikdamas pasiūlymą, turi siūlyti visą nurodytą darbų apimtį.
  9. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
  10. Pasiūlymuose nurodoma darbų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Į darbų kainą turi būti įskaityti visi mokesčiai ir visos tiekėjo išlaidos. Jokios kitos išlaidos, neįskaičiuotos į pasiūlymo kainą, tiekėjui nebus atlyginamos.
  11. Pasiūlymas turi galioti ne trumpiau nei 30 (trisdešimt) dienų.
  12. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimąiki konkrečiai nurodyto laiko. Tiekėjas gali atmesti tokį prašymą.
  13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai per APVA pirkimų skelbimų portalą [www.apva.lt](http://www.apva.lt) .
  14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną Tiekėjo el. paštu [paulius.rudokas@vilniausbaldai.lt](mailto:paulius.rudokas@vilniausbaldai.lt) pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas arba Pirkėjas, atsakydamas tiekėjui, kartu paaiškinimus paskelbia [www.apva.lt](http://www.apva.lt) pirkimų skelbimų portale.
  2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas per APVA pirkimų skelbimų portalą [www.apva.lt](http://www.apva.lt) .
  3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas paskelbia pakeistą kvietimą dalyvauti pirkime.
  4. Pirkėjas nerengs susitikimų su tiekėjais dėl pirkimo dokumentų paaiškinimų. Atvejai, kai tiekėjai iš anksto suderintu laiku vizualiai apžiūri pirkimo sąlygų 1 priedo „Techninė specifikacija“ galimą statybos vietą, nelaikomi pirkimo dokumentų paaiškinimu.

# PASIŪLYMŲ NAGRINĖJIMAS IR VERTINIMAS

* 1. Susipažinimo su pasiūlymais atplėšimo procedūra vyks 2025 m. Kovo mėn 12d 10:00Lietuvos Respublikos laiku, tiekėjams nedalyvaujant. Posėdžio metu bus sprendžiama, ar pasiūlymai gauti laiku, ar tinkamai pateikti, ar reikia į tiekėjus kreiptis dėl papildomos informacijos ir paaiškinimų ir iki kada šiuos paaiškinimus pateikti ir pan.
  2. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas (arba pasiūlymų nagrinėjimo pradžia).
  3. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
  4. Komisija nagrinėja:
     1. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
     2. ar nebuvo pasiūlytos neįprastai mažos kainos;
  5. Komisija priima sprendimą dėl kiekvieno pasiūlymą pateikusio tiekėjo duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių pateikti duomenys atitinka pirkėjo keliamus reikalavimus.
  6. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 2 darbo dienos, pateikti raštu papildomus paaiškinimus nekeisdami pasiūlymo esmės.
  7. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
  8. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą
  9. Pasiūlymuose nurodytos kainos bus vertinamos eurais, vertinant pasiūlymo kainą be PVM.
  10. Pareiškėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.
  11. Ekonomiškai naudingiausias pasiūlymas – tai pasiūlymas, kurio balų suma, apskaičiuota pagal toliau nustatytus pasiūlymų vertinimo kriterijus ir sąlygas, yra didžiausia.

# PASIŪLYMŲ ATMETIMO PRIEŽASTYS

* 1. Komisija atmeta pasiūlymą, jeigu:
     1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
     2. tiekėjas turi būti pašalintas vadovaujantis Pirkimo dokumentų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal Pirkimo dokumentus, keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir pareiškėjo nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
     3. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
     4. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
     5. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
     6. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
     7. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
     8. tiekėjas užšifravo dokumentą, kuriame nurodyta pasiūlymo kaina ir (ar) sąnaudos ir iki susipažinimo su atitinkama pasiūlymo dalimi procedūros (posėdžio) pradžios nepateikė (dėl jo paties kaltės) slaptažodžio arba pateikė neteisingą slaptažodį, kuriuo naudodamasi pareiškėjas negalėjo iššifruoti pasiūlymo;
     9. Pasiūlymas neatitinka Pirkimo dokumentų 1 priede „Techninė specifikacija“ nustatytų reikalavimų;
     10. Pasiūlymas neatitinka kitų Pirkimo dokumentuose nustatytų reikalavimų.

7.2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

# DERYBOS

* 1. Tik tuo atveju, jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms.
  2. Derybos gali būti vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
  3. Derybos gali būti vykdomos dėl perkamų darbų, prekių charakteristikų, įskaitant kainą, kokybę, komercines sąlygas. Nesiderama dėl minimalių reikalavimų, taikomų pirkimo objektui, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
  4. Komisija, įvertinusi tiekėjų pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
  5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
  6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
  7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.

# SPRENDIMAS DĖL LAIMĖTOJO NUSTATYMO

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi kainos mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas ir įregistruotas anksčiau.
  2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
  3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį.
  4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.
  5. Pasiūlymus pateikę tiekėjai apie pirkimo sutarties sudarymą informuojami raštu ne vėliau kaip per 3 darbo dienas nuo laimėtojo nustatymo datos, nurodant tiekėją, su kuriuo sudaryta pirkimo sutartis.

# PRETENZIJŲ NAGRINĖJIMO TVARKA

* 1. Tiekėjas, kuris mano, kad Pirkėjas nesilaikė įstatymų, kitų teisės aktų arba šių konkurso sąlygų reikalavimų ir tuo pažeidė ar pažeis jo teisėtus interesus, turi teisę per 5 (penkias) darbo dienas nuo paskelbimo apie pirkimą [www.apva.lt](http://www.apva.lt) pareikšti pretenziją Pirkėjui el. paštu [paulius.rudokas@vilniausbaldai.lt](mailto:paulius.rudokas@vilniausbaldai.lt) dėl šių konkurso sąlygų arba per 5 (penkias) darbo dienas nuo Pirkėjo priimto sprendimo išsiuntimo tiekėjui dienos pareikšti pretenziją Pirkėjui dėl Pirkėjo veiksmų ar priimtų sprendimų.
  2. Tiekėjas turi teisę pateikti pretenziją Pirkėjui el. paštu [paulius.rudokas@vilniausbaldai.lt](mailto:paulius.rudokas@vilniausbaldai.lt). Pirkėjas nagrinėja tik tas tiekėjų pretenzijas, kurios gautos šių konkurso sąlygų 10.1 punkte nustatytais terminais.
  3. Pirkėjas privalo išnagrinėti pretenziją ir priimti motyvuotą sprendimą ne vėliau kaip per 2 (dvi) darbo dienas nuo pretenzijos gavimo dienos, o apie priimtą sprendimą ne vėliau kaip kitą darbo dieną raštu pranešti pretenziją pateikusiam tiekėjui. Tais atvejais, kai išnagrinėjus pretenziją buvo patenkinti tiekėjo reikalavimai ar reikalavimai buvo patenkinti iš dalies, apie priimtą sprendimą Pirkėjas privalo pranešti ir kitiems suinteresuotiems dalyviams tiesiogiai arba paskelbiant apie tai [www.apva.lt](http://www.apva.lt) .
  4. Išnagrinėjęs pretenziją Pirkėjas taip pat informuoja pretenziją pateikusį tiekėją ir kitus suinteresuotus dalyvius apie anksčiau praneštų pirkimo procedūros terminų pasikeitimą, jeigu jie keičiami.

# PIRKIMO SUTARTIES SĄLYGOS

11.1. Sudarant pirkimo sutartį, negali būti keičiama laimėjusio tiekėjo Pasiūlymo kaina ir esminės sąlygos.

11.2. Sutarties kainos apskaičiavimo būdas – fiksuotos kainos nustatymas. Kaina, dėl kainų lygio pasikeitimų, mokesčių pasikeitimų ar kitų priežasčių, nebus perskaičiuojama.

* 1. Vykdant pirkimo sutartį, esminės pirkimo sutarties sąlygos keičiamos nebus, jeigu: 1) jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams; 2) jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas; 3) pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai; 4) ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose, 5) keičiamas sutarties įgyvendinimo terminas;
  2. Pirkimo sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju.
  3. Pirkimo sutartyje numatomos tokios apmokėjimo sąlygos Tiekėjui:
     1. per 5 darbo dienas po sutarties įsigaliojimo bus sumokėtas 30 proc. avansas nuo patvirtintos sutarties kainos be PVM;
     2. per 5 darbo dienas po suspausto oro kompresorių pristatymo bus sumokėta 40 proc. dalis nuo patvirtintos sutarties kainos be PVM;
     3. per 5 darbo dienas po visų rangos darbų atlikimo ir įrangos bandymo kuomet yra patvirtinamas priėmimo-perdavimo aktas bus sumokėta likusi 30 proc. dalis nuo patvirtintos sutarties kainos be PVM;
     4. Priėmimo-perdavimo aktas pasirašomas kai įranga sumontuojama, atliekami bandymai, perduodama visa reikiama įrengimų ir veikimo dokumentacija.
  4. Laiku neįvykdęs ar netinkamai įvykdęs sutartį, Pirkėjo reikalavimu tiekėjas moka Pirkėjui 0,02 proc. dydžio delspinigius nuo visos sutarties kainos be PVM už kiekvieną uždelstą dieną, taip pat kompensuoja Pirkėjui visas baudas, delspinigius ar negautos ES paramos sumą, kurią Pirkėjui skyrė APVA už vėlavimą įgyvendinti pirkimo sutartį. Šalių susitarimu tai laikoma minimaliais, pagrįstais ir sąžiningais Pirkėjo nuostoliais.
  5. Pirkėjas, uždelsęs atsiskaityti pirkimo sutartyje numatytais terminais, tiekėjo reikalavimu moka tiekėjui 0,02 proc. dydžio delspinigius nuo laiku neapmokėtos įrangos ir jos montavimo darbų vertės, už kiekvieną uždelstą dieną.
  6. Vienašališkai nutraukęs sutartį ne dėl Pirkėjo sutarties pažeidimo, tiekėjas sumoka Pirkėjui baudą, lygią 20 % (dvidešimt procentų) sutartimi numatytos projekto vertės kainos be PVM, kuri šalių susitarimu yra laikoma minimaliais, pagrįstais ir sąžiningais Pirkėjo nuostoliais dėl tiekėjo įsipareigojimų nevykdymo.
  7. Pirkėjas turi teisę nutraukti Sutartį apie tai raštu įspėjęs tiekėją prieš 30 (trisdešimt) dienų, jei:
     1. Tiekėjas vėluoja atlikti darbus arba garantinį aptarnavimą tiek, kad darbų objektyviai nebus galima pabaigti iki 2.4 punkte nurodytų terminų;
     2. Tiekėjas nesilaiko sąlygų dėl darbų kokybės: naudoja netinkamas medžiagas, gaminius ar kitus darbų komponentus, prastai atlieka darbą, nepaiso Pirkėjo nurodymų pašalinti trūkumus nustatytais terminais ar elgiasi kitaip nei bus nustatyta sutartyje ir dėl to Pirkėjas turi pagrindo manyti, kad tiekėjas nepajėgs užbaigti darbų be trūkumų ar nuostolių Pirkėjui;
     3. Nustačius suspausto oro kompresorių ar šilumogražos įrangos montavimo darbų trūkumus tiekėjas šių trūkumų nepradeda šalinti po pakartotinio rašytinio Pirkėjo nurodymo arba nepašalina trūkumų per Pirkėjo nurodytą protingą ir technologiškai pagrįstą terminą;
     4. Tiekėjas nepagrįstai atsisako vykdyti/tęsti darbus arba praneša apie vienašališką sutarties nutraukimą;
  8. Pareiškėjui nutraukus sutartį 11.11 punkte nurodytais pagrindais yra laikoma, kad sutartis yra nutraukta dėl tiekėjo kaltės. Pareiškėjui vienašališkai nutraukus sutartį su tiekėju dėl bet kurio iš Sutarties 11.11 punkte nurodyto pagrindo, tiekėjas privalo sumokėti Pareiškėjui 20% (dvidešimt procentų) visos sutarties kainos be PVM baudą, kuri šalių susitarimu laikoma minimaliais, pagrįstais ir sąžiningais Pirkėjo nuostoliais dėl sutarties nutraukimo, o taip pat atlyginti visus kitus tiesioginius Pareiškėjo nuostolius.
  9. Visos sumos ir mokėjimai, kuriems Šalys nenustatė mokėjimo terminų Sutartyje, įskaitant baudų, delspinigių, nuostolių ir netesybų mokėjimus, negautos ES paramos sumos dalies kompensavimą, turi būti sumokami per 20 (dvidešimt) darbo dienų nuo atitinkamo kitos Šalies reikalavimo pareiškimo dienos.

# BAIGIAMOSIOS NUOSTATOS

* 1. Tiekėjams pasiūlymų rengimo ir dalyvavimo konkurse išlaidos neatlyginamos.
  2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki pasiūlymo pateikimo termino, tinklapyje: [www.apva.lt](http://www.apva.lt) paskelbiamas pranešimas apie pirkimo procedūrų nutraukimą.
  3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis bei jo pasiūlytą kainą.

# PRIEDAI

* 1. Techninė specifikacija;
  2. Pasiūlymo forma.
  3. Pirkimo sutarties projektas
  4. Tiekėjo deklaracija

Pirkimo dokumentas 1 Priedas „Techninė specifikacija“

**TECHNINĖ SPECIFIKACIJA**

**ŠILUMOGRĄŽOS ĮRANGA IR SUSPAUSTO ORO KOMPRESORIŲ (RANGOS) DARBŲ PIRKIMUI**

1. **Bendra informacija apie pirkimo objektą**
   1. Pirkėjas – AB „Vilniaus baldai“ siekia įgyvendinti 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės, Nr. 02‑001‑06‑11‑01 „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ poveiklės „Technologinių įrenginių ir priemonių diegimas mažinant ūkinės veiklos metu į aplinkos orą išmetamų teršalų kiekį“ numato įsigyti kompresorius ir jų šilumogražos įrenginių įrengimo (rangos) darbus.
   2. Įmonė AB „Vilniaus baldai” adresu Pramonės g. 23, Guopstų k., LT-21148 Trakų r. vykdo baldų gamybą. Proceso metu naudojamas didelis kiekis suspausto oro. Dalis kompresorių yra seni ir neefektyvūs, todėl numatomas jų keitimas naujais. Taip pat, numatoma įdiegti šilumos nuėmimo nuo kompresorių sistemą, kurios pagalba atliekinė šiluma iš kompresorių aušinimo bus perduodama į bendrą gamyklos šildymo sistemą.
   3. Pirkimo objektas: Suspausto oro kompresoriai, šilumogražos įranga ir montavimo darbai (įskaitant paleidimo-derinimo darbus, įskaitant garantinį aptarnavimą), kurių specifikacijos nustatytos šioje techninėje specifikacijoje.
   4. Suspausto oro kompresorių ir šilumogražos įrangos įrengimas AB „Vilniaus baldai“ valdomuose pastatuose.
2. **Projekto koncepcija**
   1. Numatomiems suspausto oro kompresoriams ir šilumogražos įrangai veikiant turi būti užtikrinamas stabilus jų veikimas prisitaikant prie gamyklos suspausto oro poreikių tuo pačiu užtikrinant didžiausią įmanomą šilumos nuėmimą ir perdavimą į bendrą gamyklos šildymo sistemą.
   2. Įrangos išplanavimas turi tenkinti geriausius šiuolaikinius reikalavimus: būti gerai pritaikytas prie vietinių sąlygų, visus procesus ir įrangą būtų lengva pastatyti, naudoti, tikrinti ir prižiūrėti.
   3. Funkcionalumas, sauga ir patogumas turi būti užtikrinti laikantis Lietuvos sveikatos ir saugos normų bei įgyvendinant šias priemones:
3. geras priėjimas prie visų prietaisų ir įrangos;
4. įrangos kėlimo įtaisų įrengimas (jei reikia);
5. tinkama elektros įrangos izoliacija;
6. karšti paviršiai izoliuoti ir apskardinti (išskyrus tas vietas kur tai nėra įmanoma dėl technologinių ar įrangos gamintojo reikalavimų).
7. **Reikalavimai įrangai**

Techniniuose reikalavimuose Pirkėjas nurodo minimalius reikalaujamus įrangos techninius duomenis, Tiekėjas gali siūlyti įvairias įrangos komplektacijas, kurios atitinka arba yra geresnės nei nurodyti techniniai parametrai. Nurodomi techniniai parametrai yra mažiausi galimi, tiekėjas gali siūlyti didesnio našumo ar geresnių parametrų įrangą.

|  |  |  |
| --- | --- | --- |
| Eil | Funkcijų ir / ar techninių, aplinkosauginių reikalavimų (rodiklių) pavadinimas (apibūdinimas) | Techniniai reikalavimai, rodikliai |
| **Bendrieji reikalavimai įrangai** | | |
| 1. | Įrangos montavimo, valdymo ir veikimo projektas. | taip |
| 2. | Atliekamos įrangos pristatymo, montavimo, derinimo, paleidimo ir kitos būtinos įrangos parengimo naudoti paslaugos | taip |
| 3. | Įranga, atskiri įrenginiai atitinka tokio tipo prekėms Lietuvos Respublikos, Europos Sąjungos ir (ar) Europos ekonominės erdvės valstybių nustatytus standartus, keliamus pagrindinius techninius, ekologinius, kokybės reikalavimus ir kartu su Įranga bus pateikti tai pagrindžiantys dokumentai | taip |
| 4. | Šilumogrąžos įrangą sudarantys komponentai su nurodytais minimaliais parametrais:  Cirkuliacinis siurblys: Debitas 35.00 m³/h - Kėlimo aukštis 8.00 m 6 vnt.  Cirkuliacinis siurblys: Debitas 135.00 m³/h - Kėlimo aukštis 10.00 m 2 vnt.  Šilumokačiai tepalas-vanduo 80 kw. montuojami prie esamų kompresorių 4 vnt.  Akumuliacinė talpa 2,8 m3. 1 vnt.  Visos šilumogražos sistemos valdymo automatika su galimybe pasijungti distanciniu būdu.  Hidraulinės sistemos montavimo medžiagos (vamzdžiai, ventiliai, uždaromoji armatūra, izoliacinės medžiagos išsiplėtimo indas ir t.t.). Šiltinami vamzdynai turi būti apskardinti. | taip |
| 5. | Suspausto oro kompresoriai su integruotais šilumokaičiais tepalas-vanduo: Nominali kompresoriaus galia ne mažiau 132kW, Maksimalus našumas prie 7 bar ne mažiau 28584 m3/min, minimalus efektyvus darbinis slėgis ne mažiau 4 bar, maksimalus efektyvus darbinis slėgis 8,5 bar, maksimali darbinė temperatūra ne mažiau kaip 46 laipsniai, Integruotas dažnio keitiklis optimaliam oro padavimui, 2 vnt. | taip |

1. **Įrenginių montavimo vieta**
   1. Pramonės g. 23, Guopstų k., LT-21148 Trakų r.
2. **Darbų trukmė**
   1. Tiekėjas visus rangos darbus, įskaitant ir šilumogražos sistemos paleidimą-derinimą privalo atlikti ne vėliau nei iki 2025 m. liepos mėn 15d. Darbus galima baigti anksčiau numatyto termino, nemažinant atliktų darbų kokybės. Darbų neatlikimas per nurodytą darbų atlikimo terminą laikomas esminiu sutarties pažeidimu. Atlikus visus rangos darbus, po jų užbaigimo tiekėjas 12 mėnesių privalo atlikti garantinį aptarnavimą. Garantinio aptarnavimo laikotarpis negali būti trumpinamas ir užbaigtas anksčiau nei per 12 mėnesių.
3. **Reikalavimai darbų organizavimui**
   1. Vykdyti įrenginių montavimo ir derinimo darbus taip, kad nebūtų stabdoma pareiškėjo gamybinė veikla.

Pirkimo dokumentų 2 priedas „Pasiūlymo forma“

**PASIŪLYMAS**

**Šiluminės energijos susigrąžinimo įrenginiai ir kompresoriai**

|  |  |
| --- | --- |
|  | |
| *data* | |
|  | |
| *Vieta* | |
| Tiekėjo pavadinimas | |  | |
| Tiekėjo adresas | |  | |
| Už pasiūlymą atsakingo asmens vardas, pavardė | |  | |
| Telefono numeris | |  | |
| El. pašto adresas | |  | |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1) konkurso skelbime, paskelbtame internetiniame puslapyje apva.lt, 2025m Vasario 28 dieną.

2) konkurso sąlygose;

3) pirkimo dokumentų prieduose.

Mes siūlome  **šiluminės energijos susigrąžinimo įrenginius**  iš viso už kainą:

|  |  |  |  |  |
| --- | --- | --- | --- | --- |
| **Eil. Nr.** | **Prekių pavadinimas** | **Kaina, Eurais (be PVM)** | **PVM** | **Kaina, Eurais (su PVM)** |
| **1.** | **Šiluminės energijos susigrąžinimo įrenginiai *(nurodomas tikslus pavadinimas, gamintojas, modelis (modifikacija))*** įskaitantpristatymo, montavimo, paleidimo, projektavimo ir kitų būtinos parengimo naudoti paslaugos |  |  |  |
| **2.** | **Tame skaičiuje**  įrangos pristatymo, montavimo ir kitas būtinas parengimo naudoti paslaugos |  |  |  |

Siūlomi **šiluminės energijos susigrąžinimo įrenginiai** visiškai atitinka pirkimo dokumentuose nurodytus reikalavimus ir jų savybės tokios:

|  |  |  |  |
| --- | --- | --- | --- |
| **Funkcijų ir/ar techninių reikalavimų (rodiklių) pavadinimas (apibūdinimas) kaip nurodyta konkurso sąlygų 1 priede** | **Techniniai reikalavimai, rodikliai (kaip nurodyta konkurso sąlygų 1 priede)** | **Siūlomos įrangos atitiktis techniniams reikalavimams, rodiklių reikšmės (taip/ne) *(pildo tiekėjas)*** | |
| Įrangos montavimo, valdymo ir veikimo projektas. | taip |  |
| Atliekamos įrangos pristatymo, montavimo, derinimo, paleidimo ir kitos būtinos įrangos parengimo naudoti paslaugos | taip |  |
| Įranga, atskiri įrenginiai atitinka tokio tipo prekėms Lietuvos Respublikos, Europos Sąjungos ir (ar) Europos ekonominės erdvės valstybių nustatytus standartus, keliamus pagrindinius techninius, ekologinius, kokybės reikalavimus ir kartu su Įranga bus pateikti tai pagrindžiantys dokumentai | taip |  |
| Šilumogrąžos įrangą sudarantys komponentai su nurodytais minimaliais parametrais:  Cirkuliacinis siurblys: Debitas ne 35.00 m³/h - Kėlimo aukštis 8.00 m 6 vnt.  Cirkuliacinis siurblys: Debitas 135.00 m³/h - Kėlimo aukštis 10.00 m 2 vnt.  Šilumokačiai tepalas-vanduo 80 kw. montuojami prie esamų kompresorių 4 vnt.  Akumuliacinė talpa 2,8 m3. 1 vnt.  Visos šilumogražos sistemos valdymo automatika su galimybe pasijungti distanciniu būdu.  Hidraulinės sistemos montavimo medžiagos (vamzdžiai, ventiliai, uždaromoji armatūra, izoliacinės medžiagos išsiplėtimo indas ir t.t.). Šiltinami vamzdynai turi būti apskardinti. | taip |  |
| Suspausto oro kompresoriai su integruotais šilumokaičiais tepalas-vanduo: Nominali kompresoriaus galia ne mažiau 132kW, Maksimalus našumas prie 7 bar ne mažiau 28584 m3/min, minimalus efektyvus darbinis slėgis ne mažiau 4 bar, maksimalus efektyvus darbinis slėgis 8,5 bar, maksimali darbinė temperatūra ne mažiau kaip 46 laipsniai, Integruotas dažnio keitiklis optimaliam oro padavimui, 2 vnt. | taip |  |

Tiekėjas patvirtina, kad įmonė nėra tiesiogiai susijusi su **AB Vilniaus baldai** ir šiuo pasiūlymu įsipareigoja vadovautis ir laikytis Lietuvos Respublikos aplinkos ministro 2010 m. rugsėjo 14 d. įsakyme Nr. D1-762 “Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo patvirtinimo” patvirtinto pirkimų vykdymo ir priežiūros tvarkos aprašo, Lietuvos Respublikos civilinio kodekso (Žin., 2000, Nr. [74-2262](http://www3.lrs.lt/pls/inter3/dokpaieska.showdoc_l?p_id=107687&p_query=&p_tr2=)) bei konkurso sąlygose apibrėžtų reikalavimų.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
|  |  |  |  |  |
| ***Tiekėjo***  *vadovo arba jo įgalioto asmens pareigos* |  | *parašas* |  | *Vardas Pavardė* |

Pirkimo dokumentų 3 priedas „Tiekėjo deklaracija“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

Pirkimo dokumentų 3 priedas „Pirkimo sutarties projektas“

**SUTARTIS Nr. \_\_\_\_\_\_\_\_\_\_**

**Vilnius**, **2025 m. \_\_\_\_\_\_\_\_\_ mėn. \_\_\_ d.**

**Vykdytojas**, pagal Lietuvos Respublikos įstatymus įsteigta ir veikianti įmonė,\_\_\_\_\_\_\_\_\_\_\_\_\_\_\_\_\_\_\_, (toliau **„Vykdytojas“**) atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įmonės įstatus, ir **\_\_\_\_\_\_\_\_\_\_\_\_\_\_\_\_\_\_\_\_\_**, pagal Lietuvos Respublikos įstatymus įsteigta , kurios registruota buveinė yra Pramonės g. 23, Guopstų k., LT-21148 Trakų r. , duomenys apie įmonę kaupiami ir saugomi Lietuvos Respublikos Juridinių asmenų registre, (toliau **„Užsakovas“**) atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal įstatus,toliau kartu šioje Sutartyje vadinami (-os) **„Šalimis“**, o kiekvienas atskirai – **„Šalimi“**, susitarė ir sudarė šią sutartį (toliau vadinama **„Sutartimi“**).

1. **Sutarties dalykas**
   1. Šia „Sutartimi“ „Vykdytojas“ įsipareigoja nupirkti, sumontuoti ir perduoti „Užsakovui“ nuosavybės teise suspausto oro kompresorius ir šilumos grąžinimo nuo suspausto oro kompresorių įrangą (toliau – **„Įrenginiai**“) pagal Šalių suderintas technines specifikacijas, pateikiamas kaip šios „Sutarties“ Priedas Nr.2 (kuris yra neatskiriama šios „Sutarties“ dalis), o „Užsakovas“ įsipareigoja „Įrenginius“ priimti ir sumokėti "Sutartyje“ nustatytą kainą.
   2. Įrenginių montavimo vieta:Pramonės g. 23, Guopstų k., LT-21148 Trakų r.. „Įrenginiai“ montuojami „Užsakovo“ nurodytoje vietoje ir prijungiamas prie „Užsakovui“ priklausančios įrangos: kompresoriai montuojami prie bendros suspausto oro sistemos, o šilumos gražinimo įranga prie gamyklos bendros šildymo sistemos.
   3. Planuojamas „Įrenginių“ pristatymo ir visos sistemos sumontavimo bei perdavimo terminas: **\_\_\_\_\_\_\_\_\_\_\_\_\_\_\_\_ nuo sutarties pasirašymo datos ir „Sutarties“ 2 punkte nurodytų sąlygų įvykdymo**.
   4. „Vykdytojas“ įsipareigoja kartu su „Įrenginiu“ pateikti „Užsakovui“ šią dokumentaciją: Naudojamų įrenginių ir medžiagų atitikties deklaracijas, garantinius pasus, naudojimo - eksploatavimo instrukcijas, „Įrenginio**“** aptarnavimo ir naudojimo instrukciją.
2. **Įrenginio kaina ir atsiskaitymo tvarka**
   1. „Įrenginių“ kaina yra \_\_\_\_\_\_\_\_\_\_\_ Eur (eurų) ir pridėtinės vertės mokestis (toliau - PVM) nuo šios sumos, kuris sudaro \_\_\_\_\_\_\_\_\_\_ (eurai), iš viso \_\_\_\_\_\_\_\_\_\_ Eur (eurai).
   2. „Įrenginių“ tiekimas (komplektuojančiųjų dalių užsakymai) pradedami po „Sutarties“ 2.3.1. punkte nurodyto Avanso sumokėjimo „Vykdytojui“; „Įrenginio“ montavimas pradedamas tik po „Sutarties“ 2.3.2. punkte nurodytos „Įrenginio“ kainos dalies sumokėjimo „Vykdytojui“.
   3. Įrenginio kainos mokėjimo tvarka:
      1. „Užsakovas“ sumoka „Vykdytojui“ \_\_\_\_\_\_\_\_\_\_\_ Eur avansą, kuris įskaičiuojamas į „Įrenginių“ kainą. Avansą „Užsakovas“ sumoka „Vykdytojui“ per 10 (dešimt) darbo dienų nuo šios „Sutarties“ pasirašymo dienos.

„Sutarties“ neįvykdžius dėl „Užsakovo“ kaltės, avansas grąžinamas „Užsakovui“, išskaičius iš jo netesybas ir/arba „Vykdytojo“ nuostolius bei kitas pagal „Sutartį“ mokėtinas sumas.

* + 1. „Užsakovas“ per 10 (dešimt) darbo dienų nuo suspausto oro kompresorių atvykimo į Objektą „Užsakovui“ dienos, sumoka „Vykdytojui“ \_\_\_\_\_\_\_\_\_\_ Eur (eurų) „Įrenginių“ kainos dalį;
    2. „Užsakovas“ ne vėliau kaip per 10 (dešimt) darbo dienų nuo „Įrenginių“ sumontavimo ir paleidimo dienos („paleidimo“ apibrėžimas pateiktas „Sutarties“ 4.1.1. punkte) sumoka „Vykdytojui“ „Įrenginių“ kainos dalį, kuri yra \_\_\_\_\_\_\_\_\_\_\_\_\_ Eur.
  1. Tuo atveju, jei „Užsakovas“ vėluoja sumokėti bet kurią „Įrenginių“ kainos dalį „Sutarties“ 2.3.1. – 2.3.2. punktuose numatyta tvarka ir terminais, visa „Įrenginių” kaina tampa mokėtina iš karto ir kainos mokėjimo išdėstymas („Sutarties“ 2.3.1.-2.3.2. p.) netenka galios ir nėra taikomas.
  2. Montavimo ir/ar perdavimo terminas gali būti pratęsiamas „Vykdytojo“ nurodytam laikotarpiui, jei „Užsakovas“ vėluoja sumokėti „Vykdytojui“ „Įrenginių“ kainą (atskiras jos dalis) šioje „Sutartyje“ numatytais terminais. Taip pat šiame punkte nurodytas terminas „Vykdytojo“ gali būti vienašališkai pratęsiamas tokiam laikotarpiui, kurį „Vykdytojas“ negalėjo įvykdyti „Sutarties“ sąlygų dėl „Užsakovo“ veiksmų ar neveikimo, taip pat jei „Įrenginių“ komplektuojančiųjų dalių gamintojai vėluoja pagaminti ar vežėjai vėluoja pristatyti komplektuojančias dalis bei kitais „Sutartyje“ nurodytais atvejais.
  3. Tuo atveju, jeigu atskirai neišskirtos kokios nors išlaidos, pavyzdžiui, išlaidos montavimui, laikoma, kad Šalių tokios išlaidos yra įvertintos ir įskaičiuotos į Įrenginio kainą.
  4. Visi „Vykdytojui“ skirti mokėjimai atliekami į šioje „Sutartyje“ nurodytą „Vykdytojo“ banko sąskaitą.

1. **Papildomų darbų kaina** 
   1. Atskiru „Užsakovo“ užsakymu, „Vykdytojas“ gali atlikti „Įrenginių“ techninės profilaktikos, priežiūros, aptarnavimo ir kitus papildomus darbus. „Įrenginių“ profilaktikos, aptarnavimo ir kitų papildomų darbų kainos nurodytos šios „Sutarties“ priede Nr. 3. Papildomų darbų kainos gali būti „Vykdytojo“ keičiamos vienašališkai, apie kainų pakeitimą informuojant prieš atitinkamų darbų atlikimą.
   2. Už papildomus darbus „Užsakovas“ sumoka „Vykdytojui“ ne vėliau kaip per 5 (penkias) darbo dienas nuo PVM sąskaitos faktūros pateikimo dienos.
2. **Šalių teisės ir pareigos**
   1. **„**Vykdytojas“ įsipareigoja:
      1. „Užsakovo“ nurodytoje vietoje sumontuoti, paleisti ir perduoti nuosavybės teise „Įrenginius“ „Užsakovui“. „Įrenginių“ paleidimu laikoma „Įrenginio“ funkcionavimo (veikimo) pradžia. „Užsakovui“ yra žinoma, kad „Įrenginių“ veikimo/efektyvumo rodikliai yra kintantys, priklauso nuo „Įrenginių“ nominalios apkrovos/galios ir kitų priežasčių. Iki šios „Sutarties“ sudarymo pasiūlyme pateikti skaičiavimai atlikti remiantis įrenginių komplektuojančių dalių aprašymu įrenginiams nuolat veikiant 100 proc. galios. Faktiniai „Įrenginių“ veikimo duomenys/rodikliai nustatomi pagal metrologiškai patikrinto šilumos skaitiklio duomenis.
      2. „Įrenginius“ perduoti „Užsakovui“ „Sutartyje“ nurodytais terminais;
      3. Apmokyti 2 (du) „Užsakovo“ nurodytus fizinius asmenis naudoti „Įrenginius“;
      4. Už papildomą atlyginimą teikti sumontuoto Įrenginio techninės profilaktikos, priežiūros, remonto ir kitas papildomas paslaugas;
      5. Tinkamai vykdyti kitus įsipareigojimus, numatytus šioje „Sutartyje“.
      6. Sugrąžinti į šilumos sistemą 300 kW per valandą šilumos energijos, kai „Užsakovo“ įrenginiai dirba 100 proc. įrenginių galios.

Aukščiau nurodytas „Vykdytojo“ įsipareigojimas grąžinti šilumos energijos kiekį laikomas pilnai ir tinkamai įvykdytu, kai bet kuriuo metu po „Įrenginių“ paleidimo faktinis „Vykdytojo“ pasirinktos vienos valandos šilumos energijos grąžinimas sudaro 300 kW per val. (tuo atveju, jei šilumos energijos grąžinimas pasiekiamas nepraėjus 5 dienoms po „Įrenginių“ paleidimo, tolimesni šilumos grąžinimo stebėjimai nebevykdomi). „Vykdytojui“ nepavykus pasiekti aukščiau numatyto atgaunamos šilumos kiekio, „Vykdytojas“ įsipareigoja atlikti „Įrenginių“ patobulinimus. Nesant galimybei to padaryti „Vykdytojas“ sutinka, jog „Įrenginių“ kaina būtų sumažinta 10 000 Eur (dešimt tūkstančių eurų) suma (tokiu atveju Kainos sumažinimas laikomas galutiniu, neginčijamu ir vieninteliu „Užsakovo“ teisių gynimo būdu ir „Užsakovui“ nemokamos jokios papildomos kompensacijos).

* + 1. Garantiniu laikotarpiu išaiškėję įrenginių gedimai šalinamai „Vykdytojo“ sąskaita. Garantija taikoma tik tuo atveju, jei „Užsakovas“ nepažeidžia „Įrenginių“ naudojimo tvarkos/taisyklių ir laiku atlieka „Įrenginių“ apžiūros ir aptarnavimo darbus („Įrenginių“ apžiūros ir aptarnavimo darbai turi būti atliekami ne rečiau kaip vieną kartą per 12 mėn.). Už „Įrenginių“ apžiūros ir aptarnavimo darbus „Užsakovas“ „Vykdytojui“ moka papildomai.
  1. „Užsakovas“ įsipareigoja:
     1. bendradarbiauti su „Vykdytoju“ ir teikti pagalbą, reikalingą įgyvendinti šią Sutartį;
     2. sudaryti sąlygas „Vykdytojui“ atlikti „Įrenginio“ montavimo darbus, įskaitant, bet neapsiribojant: išjungti „Užsakovo“ naudojamą įrangą, ištuštinti talpas, atlaisvinti montavimo zoną, užtikrinti montuojamos įrangos ir komplektuojamųjų dalių apsaugą ir kt.;
     3. suteikti elektros įvadą ir užtikrinti nenutrūkstamą elektros energijos (5kW) tiekimą Įrenginio montavimo vietoje;
     4. „Įrenginių“ paleidimo metu patikrinti perduodamą „Įrenginius“ bei ne vėliau kaip „Įrenginių“ paleidimo dieną priimti „Įrenginius“ pasirašant „Įrenginių“ priėmimo dokumentus. „Užsakovui“ nepateiktus raštiškų pastabų dėl „Įrenginių“ kokybės, laikoma, kad „Įrenginių“ kokybė „Užsakovui“ yra tinkama. „Užsakovui“ vengiant priimti „Įrenginius“, „Įrenginių“ priėmimo dokumentuose daroma žyma apie atsisakymą, dokumentus pasirašo „Vykdytojas“ ir „Įrenginiai“ laikomi perduotu „Užsakovui“.
     5. sumokėti už „Įrenginius“ „Sutartyje“ nustatyta tvarka ir terminais;
     6. tinkamai vykdyti „Įrenginių“ ir jo atskirų komplektuojančiųjų dalių naudojimo, aptarnavimo sąlygas bei „Vykdytojo“ nurodymus, susijusius su „Įrenginių“ eksploatavimu. Pažeidus šiame punkte nurodytus „Užsakovo“ įsipareigojimus, „Įrenginių“ kokybės garantija netaikoma.
     7. užtikrinti, kad „Įrenginius“ eksploatuotų/naudotų tik asmenys, tinkamai apmokyti dirbti su „Įrenginiais“ bei juos eksploatuoti. Pažeidus šiame punkte nurodytus „Užsakovo“ įsipareigojimus, „Įrenginių“ kokybės garantija netaikoma.
     8. sudaryti galimybes „Vykdytojui“ ir/ar esamiems/potencialiems „Vykdytojo“ klientams bei kitiems „Vykdytojo“ nurodytiems asmenims su „Užsakovu“ iš anksto suderintu laiku lankytis objekte ir aprodyti „Įrenginius“. Visi į teritoriją patenkantys asmenys privalo paisyti vidaus tvarkos ir darbų saugos taisykles, su kuriomis turi būti supažindinti iš anksto.
     9. tinkamai vykdyti kitus įsipareigojimus, numatytus „Sutartyje“.
  2. „Užsakovas“, sudarydamas šią „Sutartį“ patvirtina, kad išsamiai susipažino su „Įrenginiais“ ir jų komplektuojančiomis dalimis, jų modeliu, techninėmis sąlygomis ir savybėmis.
  3. „Užsakovas“ patvirtina, kad „Įrenginiai“ bei jų sumontavimas nepažeis kitų asmenų teisių.
  4. „Užsakovas“ turi teisę per 5 (penkias) darbo dienas nuo šios „Sutarties“ sudarymo pateikti „Vykdytojui“ papildomus nurodymus dėl „Įrenginių“ kokybės ir/ar komplektiškumo.
     1. Jeigu „Užsakovo“ pateikiami papildomi nurodymai keičia „Įrenginių“ kainą, „Vykdytojas“ turi teisę atsisakyti pagal juos keisti „Įrenginių“ kokybę ir/ar komplektaciją. Apie savo atsisakymą „Vykdytojas“ turi informuoti „Užsakovą“.
     2. Jeigu „Vykdytojas“ sutinka su „Užsakovo“ nurodymais, tačiau jiems atlikti reikia papildomo laiko, „Užsakovas“ turi teisę atidėti „Įrenginių“ pristatymo ir/ar montavimo terminą papildomam „Vykdytojo“ nurodytam laikotarpiui. Apie tai „Vykdytojas“ privalo informuoti „Užsakovą“.
  5. „Užsakovui“ nevykdant ar netinkamai vykdant savo prievoles pagal šią „Sutartį“, „Vykdytojas“ turi teisę vienašališkai sustabdyti savo prievolių pagal „Sutartį“ vykdymą. Tokiu atveju „Užsakovas“ privalo atlyginti visus „Vykdytojo“ patirtus nuostolius, tame tarpe išlaidas dėl termino nukėlimo.

**5. „Įrenginių“ pristatymas ir nuosavybės teisės perėjimas**

* 1. „Įrenginiai“ pristatomi, sumontuojami ir perduodami „Užsakovui“ „Sutarties“ 1.2 punkte nurodytoje vietoje.
  2. Nuosavybės teisė į „Įrenginius“ pereina „Užsakovui“ nuo „Įrenginių“ perdavimo dokumento pasirašymo ir visos „Įrenginių“ kainos sumokėjimo „Vykdytojui“ momento.

1. **„Įrenginių“ garantinis terminas**
   1. **„**Vykdytojas“ garantuoja, kad „Įrenginių“ komplektuojančios dalys, kurias pateiks „Vykdytojas“, atitiks „Sutarties“ sąlygas, ir kad jos neturės paslėptų trūkumų, dėl kurių „Įrenginių“ nebūtų galima naudoti tam tikslui, kuriam „Užsakovas“ jį ketina naudoti.
   2. „Įrenginiams“ („Vykdytojo“ sumontuotoms komplektuojančioms dalims, darbui) suteikiama 24 mėnesių kokybės garantija, skaičiuojama nuo Įrenginių perdavimo „Užsakovui“ dienos. Šalys aiškiai susitaria, kad „Vykdytojas“ nesuteikia garantijos „Užsakovo“ įrangai/ įrengimams bei detalėms, su kuriais sujungiamas, ar kuriuos panaudojant pagaminami „Įrenginiai“. Garantija negalioja, jei „Užsakovas“ pažeidžia „Įrenginių“ naudojimo, eksploatavimo bei priežiūros sąlygas.
   3. Jei per šios Sutarties 6.2. punkte nurodytą garantinį terminą išryškėja paslėptų „Įrenginių“ trūkumų („Vykdytojo“ atsakomybės ribose), kurių yra atsiradę ne dėl to, kad „Užsakovas“ pažeidė įrenginio naudojimo ir (ar) saugojimo taisykles, „Užsakovas“ nedelsiant, bet ne vėliau kaip per 3dienas turi pranešti apie tokius neatitikimus „Vykdytojui“. Gavęs pranešimą, „Vykdytojas“ privalo imtis priemonių trūkumus pašalinti arba, „Vykdytojo“ pasirinkimu, pradėti derybas dėl trūkumus atitinkančio Įrenginio kainos sumažinimo.
   4. „Užsakovo“ įrangai, prie kurios „Įrenginiai“ prijungiami, ar su kuria sujungiami „Įrenginiai“, „Vykdytojas“ garantijos nesuteikia.
2. **Šalių atsakomybė**
   1. Šalys įsipareigoja tinkamai vykdyti savo įsipareigojimus, prisiimtus šia „Sutartimi“, ir susilaikyti nuo bet kokių veiksmų, kuriais galėtų padaryti žalos viena kitai.
   2. Jei dėl „Vykdytojo“ kaltės „Įrenginiai“ sutartu laiku neperduodami „Užsakovui“, „Vykdytojas“ moka „Užsakovui“ 0,02 (dviejų šimtųjų) procento dydžio delspinigius nuo sutarties 2.1 punkte nurodytos sumos už kiekvieną uždelstą dieną.
   3. Jei „Užsakovas“ laiku ir tinkamai nevykdo savo piniginių prievolių pagal šią „Sutartį“, jis „Vykdytojui“ moka 0,02 (dviejų šimtųjų) procento dydžio palūkanas nuo sutarties 2.1 punkte nurodytos sumos už kiekvieną uždelstą dieną.
   4. Netesybų ir/ar palūkanų sumokėjimas neatleidžia Sutarties Šalių nuo pareigos vykdyti šioje „Sutartyje“ prisiimtus įsipareigojimus.

„Vykdytojo“ atsakomybė yra ribojama 15 proc. Įrenginio vertės. „Užsakovo“ negautos pajamos neatlyginamos.

1. **Nenugalima jėga**

8.1. „Sutarties“ Šalis atleidžiama nuo atsakomybės už „Sutarties“ nevykdymą, jei įrodo, kad „Sutartis“ nevykdyta dėl nenugalimos jėgos (force majeure) aplinkybių, kurių Šalys negalėjo numatyti, išvengti ar pašalinti jokiomis priemonėmis, pvz. politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės, pandemijos, ligų protrūkiai (jei tai realiai trukdo įvykdyti sutartinius įsipareigojimus). Šalis, nevykdanti įsipareigojimų dėl Nenugalimos jėgos aplinkybių poveikio, atleidžiama nuo netesybų, nuostolių atlyginimo ar kitų Sutartyje numatytų sankcijų tol, kol egzistuoja pagrindas atleisti nuo atsakomybės. Piniginių lėšų neturėjimas sutarčiai įvykdyti nelaikomas nenugalimos jėgos aplinkybe. Sutarties“ Šalis apie nenugalimos jėgos (force majeure) aplinkybes, trukdančias tinkamai vykdyti „Sutartį“, praneša kitai Šaliai ne vėliau kaip per 5 (penkias) darbo dienas nuo aplinkybės atsiradimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą.

8.2. Jei nenugalimos jėgos (force majeure) aplinkybės tęsiasi ilgiau kaip 90 (devyniasdešimt) dienų, bet kuri Šalis turi teisę nutraukti šią „Sutartį“, pranešusi apie „Sutarties“ nutraukimą kitai Šaliai prieš 10 (dešimt) kalendorinių dienų.

**9. „Sutarties“ galiojimas ir nutraukimas**

9.1. Ši „Sutartis“ įsigalioja nuo jos pasirašymo momento ir galioja iki Šalys visiškai bei tinkamai įvykdys visus savo įsipareigojimus, prisiimtus pagal šią „Sutartį“, jei ji nebus nutraukta anksčiau laiko. Sutartis sudaroma dviem egzemplioriais raštu arba gali būti sudaroma apsikeičiant pasirašytais skenuotais egzemplioriais elektroninio ryšio priemonėmis (siunčiant sutartyje nurodytais elektroninio pašto adresais), kurių teisinė galia yra identiška kaip ji būtų sudaryta popieriniame formate. Sutartis gali būti pasirašyta naudojantis elektroniniais parašais.

9.2. Nutraukus „Sutartį“ ar jai pasibaigus, lieka galioti šios „Sutarties“ nuostatos, susijusios su atsakomybe bei atsiskaitymais tarp Šalių pagal šią „Sutartį“, taip pat visos kitos šios „Sutarties“ nuostatos, kurios pagal savo esmę išlieka galioti po „Sutarties“ nutraukimo

9.3. „Sutartis“ gali būti nutraukta raštišku Šalių susitarimu.

9.4. „Sutartis“ taip pat gali būti nutraukta vienašališku raštišku Šalies pranešimu kitai šaliai, įteiktu prieš 10 (dešimt) darbo dienų, jei kita Šalis ilgiau kaip 10 (dešimt) kalendorinių dienų vėluoja įvykdyti bet kurį savo įsipareigojimą ar atitinkamą jų dalį pagal šią „Sutartį“. Tuo atveju, jei per įspėjimo terminą „Sutartį“ pažeidusi Šalis pažeidimą pašalina, „Sutartis“ lieka galioti.

9.5. „Sutartį“ nutraukus ar jai pasibaigus dėl bet kokių priežasčių, „Užsakovas“ visais atvejais privalo sumokėti „Vykdytojui“ „Įrenginių“ kainos dalį, proporcingą atliktiems darbams, taip pat sumokėti už „Vykdytojo“ atliktus papildomus darbus, bei atlyginti visas išlaidas, kurias „Vykdytojas“, norėdamas įvykdyti „Sutartį“, patyrė iki pranešimo apie „Sutarties“ nutraukimą gavimo dienos (pvz. apmokėti už užsakytas „Įrenginių“ komplektuojančias dalis ir kt.).

**10. Baigiamosios nuostatos**

10.1. Šalys bet kokius pranešimus pagal šią „Sutartį“ įteikia pasirašytinai, siunčia registruotu laišku arba elektroniniu paštu šioje „Sutartyje“ nurodytais Šalių adresais. Pranešimas laikomas tinkamai įteiktu: įteikiant asmeniškai - įteikimo momentu, jei siunčiama registruotu paštu arba elektroniniu paštu - po 1 (vienos) darbo dienos nuo išsiuntimo momento. Pasikeitus Šalies adresui, Šalis per 5 (penkias) darbo dienas privalo informuoti kitą Šalį apie adreso pakeitimą. Neinformavus kitos Sutarties Šalies apie adreso pasikeitimą, pranešimo išsiuntimas paskutiniu Šaliai žinomu kitos Šalies adresu bus laikomas išsiųstu tinkamai. Šalys įsipareigoja iš anksto viena kitai pranešti apie savo buveinės, pavadinimo ar banko sąskaitos rekvizitų pasikeitimus.

10.2. Bet kokie šios „Sutarties“ pakeitimai ar papildymai turi būti daromi raštu ir yra nustatyta tvarka pasirašomi abiejų Šalių ar Šalių atstovų.

10.3. Šiai „Sutarčiai“ ir visoms iš šios „Sutarties“ atsirandančioms teisėms ir pareigoms taikomi Lietuvos Respublikos įstatymai. „Sutartis“ sudaryta ir turi būti aiškinama pagal Lietuvos Respublikos teisę.

10.4. Šios „Sutarties“ sąlygos yra konfidencialios, jų negalima atskleisti tretiesiems asmenims išskyrus atvejus, kai pagal Lietuvos Respublikos įstatymus privaloma tai padaryti, ar kai jų atskleidimas yra reikalingas tinkamam „Sutarties“ įvykdymui.

10.5. Šalys susitaria, kad visi su šia „Sutartimi“ susiję ar dėl jos vykdymo, pažeidimo, nutraukimo ar negaliojimo kilę ginčai, pretenzijos, nesutarimai sprendžiami derybų būdu. Jei susitarimo nepavyksta pasiekti derybomis, ginčai yra sprendžiami Lietuvos teisme Lietuvos Respublikos įstatymų nustatyta tvarka, teismingumas nustatomas pagal „Vykdytojo“ buveinės vietą.

10.6. Ši “Sutartis“ pasirašyta lietuvių kalba 2 (dviem) egzemplioriais, turinčiais vienodą teisinę galią - po vieną kiekvienai Šaliai.

10.7. Šiuo Šalys patvirtina, kad „Sutartį“ perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė pirmiau nurodyta data.

**11. Sutarties priedai, kurie yra neatskiriama šios Sutarties dalis:**

11.1. Priedas Nr. 1 Komercinis pasiūlymas;

11.2. Priedas Nr. 2 Įrenginio komplektuojamųjų dalių techninės specifikacijos;

**Šalių adresai, rekvizitai ir parašai**

|  |  |
| --- | --- |
| Vykdytojas: | Užsakovas: |
|  |  |
|  |  |
|  | A.s. ….. |
|  | Bankas: …………. |

(vardas, pavardė, parašas) (vardas, pavardė, parašas)

Pirkimo dokumentų 4 priedas „Tiekėjo deklaracija“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

**TIEKĖJO/ SUBTIEKĖJO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(Data)

Aš \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, patvirtinu, kad mano atstovaujamas \_\_\_\_\_\_\_\_\_\_\_\_: (tiekėjo atstovo pareigos, vardas, pavardė) (tiekėjo pavadinimas)

* + 1. nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus;
    2. per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą;
    3. yra įvykdęs įsipareigojimus, susijusius su mokesčių mokėjimu;
    4. yra įvykdęs įsipareigojimus, susijusius su socialinio draudimo įmokų mokėjimu;
    5. nėra padaręs rimto profesinio pažeidimo, kurį Pirkėjas gali įrodyti bet kokiomis teisėtomis priemonėmis. Šiame punkte vartojama sąvoka „profesinis pažeidimas“ suprantama kaip profesinės etikos pažeidimas, kai nuo tiekėjo pripažinimo nesilaikančiu profesinės etikos normų momento praėjo mažiau kaip vieneri metai, kaip konkurencijos, darbo, darbuotojų saugos ir sveikatos, aplinkosaugos teisės aktų pažeidimas, už kurį tiekėjui, kuris yra fizinis asmuo, yra paskirta administracinė nuobauda, o tiekėjui, kuris yra juridinis asmuo – ekonominė sankcija, nustatyta Lietuvos Respublikos įstatymuose, kai nuo sprendimo, kuriuo buvo paskirta ši sankcija, įsiteisėjimo dienos praėjo mažiau kaip vieneri metai. Jeigu pirkime dalyvaujantis tiekėjas, kuris yra juridinis asmuo, pažeidė Lietuvos Respublikos konkurencijos įstatymo 5 straipsnį, toks pažeidimas pagal šį punktą laikomas profesiniu, jeigu nuo sprendimo paskirti Lietuvos Respublikos konkurencijos įstatyme nustatytą ekonominę sankciją įsiteisėjimo dienos praėjo mažiau kaip 3 metai.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |